Modelin eskizinin hazırlanması

Geyimdə konstruktiv qurşaqlar təkcə konstruktiv xətləri müəyyən etmirlər, o, həm də tez-tez müxtəlif bəzəklərin yerləşdirildiyi yerdir, bununla da onlar konstruktivdekorativ xətlər olur. Başqa sözlə, kostyumun kompozisiya həlli xeyli dərəcədə insanın fiqurunun obyektiv quruluşu ilə, onun ən mühüm nöqtələri və müvafiq konstruktiv qurşaqlarla müəyyən edilir.

Kostyumda konstruktiv qurşaqlar dayaq qurşaqları ola bilər, yəni onların üfüqi səviyyəsindən bu və ya digər forma başlayır. Məsələn, düz, yaxud trapesiya siluetli geyimdə dayaq qurşağı kimi çiyin qurşağı hesab olunur. Bədəndə yaxşı oturan siluetli geyimlərdə bel xəttində əlavə dayaq meydana çıxır. Ətək və şalvar kimi məmulatlarda isə yeganə dayaq qurşağı bel qurşağıdır. Hansı konstruktiv qurşağın əsas, dayaq qurşağı olmasından asılı olaraq, geyim çiyin və bellik geyimlərinə bölünür.

► Proporsiyalı və stilizə olunmuş fiqur sxemləri

İnsan bədəni harmonik proporsiyanın əsasında formalaşır ki, burada ilkin ölçü vahidi başın uzunluğu qəbul edilmişdir. Bədəninin formasının əsas bölgüləri geyimin formasının kompozisiya inkişafını müəyyən edən konstruktiv qurşaqlar müəyyənləşdirir. Hazırda başın uzunluğu bütün bədənin əmgəkdən dabanadək uzunluğunun 1/8 hissəsi olan insan fiquru estetik ideal hesab olunur.

Şəkil 1.5. Qadın siluet eskizin qurulma ardıcıllığı