Modelin eskizinin hazırlanması
Şəkil 3.32. Moda jurnal səhifəsi üçün işlənmiş qrafik eskiz

Jurnal səhifələrinin qrafik dili bu və ya digər modelin hazırladığı parça barədə təsəvvür əldə etməyə imkan verir. Belə bir variant da mümkündür: eskizdə təklif olunan parçanın rəsmi onun real həyatda layihələndirilməsinə imkan verir. Əslində çoxfiqurlu kompozisiya olan jurnal səhifəsi onda təsvir edilmiş seriya modellərin obrazlı mövzusunu əks etdirərək müəyyən ssenarini nəzərdə tutur. Belə ssenari mövzunun qrafik şərhinin ritmik əsasıdır. O, təsvir edilmiş modellərin sayını, onların qarşılıqlı əlaqəsinin xarakterini (yəni ayrı-ayrı təsvirlərin qruplaşmasını) şərtləndirir, həmçinin onları müəyyən məskunlaşmış mühitdə yerləşdirir (Şəkil 3.33). | Şəkil 3.33. Jurnal səhifəsində işlənmiş qrafik geyim eskizi

Belə kompozisiyada dominantın, yəni kolleksiyanın kompozisiya və ideya mərkəzinin təminatı çox vacibdir. Bu rolda obraz baxımından daha parlaq olan, təqribən kompozisiyanın mərkəzində yerləşdirilmiş modellər qrupu (adətən birdən üçə qədər) olmalıdır (Şəkil 3.34, 3.35).