Modelin eskizinin hazırlanması

İnsana rəngin bu qədər güclü təsiri onunla izah edilir ki, ayrıca götürülmüş rənglər, yaxud onların nisbəti tamaşaçıda həyat təcrübəsi, xatirələrlə, müəyyən emosiyalar və nümunələrlə bağlı rəng assosiasiyalar yaradır.

Şəkil 3.5. Qohum kontrast rənglərin geyim üzərində harmonik uzlaşma nümunəsi

Görünür, rəng assosiasiyası hamıda eyni deyil. Bu hal daha çox hər bir kəsin irqi və etnik mənsubiyyətindən, mədəni ənənələrindən, fəaliyyət növündən, yaşından, temperamentindən asılıdır. Rəng assosiasiyaları rəngin obyektiv xüsusiyyətindən də asılıdır. Rəng nə qədər dolğundursa, insanda bir o qədər müəyyən dayanıqlı reaksiya yaradır.

Rəng assosiasiyaları fizioloji və emosional ola bilər. Fizioloji assosiasiyalara aşağıdakılar aiddir:

- Hərəkətli rənglər - bütün rənglər ya istilik, ya da soyuqluq illüziyaları yaradır; isti rənglərə qırmızı, narıncı, sarı, yəni od, günəş rəngləri aiddir; soyuq rənglər qrupunu mavi, göy, yaşıl rənglər təşkil edirlər ki, bunlar da qar, buz, su ilə assosiasiya yaradırlar; rəng tündləşdirilərkən daha "isti", ağ rəng qatıldıqda "soyuqlaşır";
- Tərəzi rənglər - bəzi rəngləri ağır, digərlərini yüngül qəbul edirlər; tünd xromatik və axromatik rənglər, həmçinin az dolğun rənglər ağırlıq duyğusu yaradır;