Modelin eskizinin hazırlanması

- Məkan rəngləri - bir təsviri müstəvidə yerləşərək bəzi rənglənmiş ləkələr yaxınlaşan, digərləri isə uzaqlaşan təsəvvürü yaradır, bu uzaqlaşan və yaxınlaşan rənglər illüziyası ilə bağlıdır; uzaqlaşan soyuq rənglərdir, xüsusilə onlar açıq olduqda; isti və tünd rənglər isə insanın gözlərində predmetləri yaxınlaşdırır; açıqlığından asılı olmayaraq, hər bir xromatik rəng axromatik rəngin yaxınlığında yerləşən kimi görünür;
- Akustik rənglər - rənglərin bir qismi gurultulu səs, digərləri mülayim səs kimi qavranılır. Birinci qrupa aktiv dolğun rənglər, xüsusilə isti rənglər aiddir; ikinci qrupa axromatik və az dolğun, açıq, həmçinin spektral soyuq rənglər daxildir;
- Faktura rəngləri - rənglərin bəzisi fakturalılıq, maddilik, sıxlıq duyğusu oyadırlar, onlar predmetin formasını aşkarlamağa kömək edir, əsl fakturanı vurğulayırlar; bunlara isti, az dolğun, yaxınlaşan rəngləri aid etmək olar; digər rənglər fakturasız, yüngül, qeyri-maddi rənglər kimi qavranılır; onlara soyuq, açıq, uzaqlaşan rənglər aiddir.

Rəng assosiasiyaları fizioloji reaksiyadan başqa emosional reaksiya da yaradır:

- Pozitiv - bəzi rənglər sevinc, şən, ruhlandırıcı rənglər kimi qavranılır, onlar xoş duyğular oyadır və yaxşı əhval-ruhiyyə yaradırlar; bir qayda olaraq, belə rənglər isti, açıq, parlaq dolğunlaşmış rənglərdir;
- Neqativ - digər rənglər kədər, qəmlilik assosiasiyası yaradırlar, onlar faciəvilik, ruhi diskomfort, əzginlik, hətta qorxu duyğusu oyada bilirlər; bu qrupa bənövşəyi rəngi, həmçinin bütün tünd, az dolğunlaşmış rəngləri aid etmək olar;
- Neytral - bir çox rənglər passiv olurlar və güclü reaksiya yaratmırlar, onlar sakit, biganə, müvazinətli rənglər kimi qavranılırlar; adətən bunlar axromatik, çox da tünd olmayan və çox da açıq olmayan rənglərdir.

Fizioloji rənglər assosiasiyası daha dayanıqlıdır - eyni rənglər insanların əksəriyyətində onların necə yaşamasından, həyat tərzindən, temperamentindən asılı olmayaraq eyni reaksiyalar yaradır.

Rənglərin və onların nisbətinin emosional təsiri isə müxtəlif insanlarda fərqlidir və xeyli dərəcədə mədəni ənənələrdən asılı olur. Məsələn, avropalılarda ağ rəng sevinclə, paklıqla sağlamlıqla, yaponlarda isə kədərlə assosiasiya olunur, matəm rəngi kimi qəbul edilir.

İnsanın müxtəlif rəngləri psixoloji qavramasının xüsusiyyətlərini bilmək dizayner üçün çox vacibdir, çünki bu, ona öz əsas vəzifəsini yerinə yetirməyə - predmet mühitini mümkün qədər daha rahat və "insani" etməyə kömək edir.