Modelin eskizinin hazırlanması

- Kütbucaqlı üçbucaqlının təpəsində yerləşən üç rəng. Burada kütbucağın zirvəsi əsas rəng, əks tərəfi ciddi şaquli, yaxud üfüqi xordadır.
- Düzbucaqlı üçbucaqlının təpəsində yerləşən üç rəng. Bu düzbucaqlının hipotenuzası - rəng çevrəsinin diametri, katetləri isə şaquli və üfüqi xordalardır.
  Şəkil 3.2. Rəng qrafikası sxemi
- Bərabərtərəfli üçbucaqlının təpəsində yerləşən üç rəng. Bu üçbucaqlının təpələrindən biri əsas rəng, əks tərəfi şaquli, yaxud üfüqi xordadır; görmək çətin deyil ki, rəng çevrəsində əsas rənglərin rəqəmlərinə görə bu cür cəmi dörd üçbucaqlı mövcuddur.
- Düzbucaqlının, yaxud kvadratın təpəsində yerləşən dörd rəng. Həm düzbucaqlının, həm də kvadratın bütün tərəfləri şaquli, yaxud üfüqi xordadır.

Qohum-kontrast rənglərin harmonik uzlaşması rənglərə axromatik, yaxud kölgə rənglərinin əlavə edilməsi sayəsində xeyli zənginləşir (Şəkil 3.3-3.5).

Kontrast rənglərin harmonik uzlaşması

Rəng çevrəsinin əks dörddə bir çərəklərində yerləşən rənglər kontrast rənglər adlanır. Məsələn, göy-yaşıl rənglərə nəzərən bütün qırmızı-sarı (narıncı) rənglər kontrast rənglərdir.