Modelin eskizinin hazırlanması
Tələbələr üçün fəaliyyətlər

- Rəng dairəsindəki kontrast rənglərdən istifadə edərək geyim eskizini layihələndirin. Tamamlanmış eskizləri auditoriyada müzakirə edin.
- Dörd qrupa bölünün. Hər qrupa ardıcıl olaraq dörd rəngin harmonik uzlaşmasının qrupları olan birtonlu harmoniya, qohum rənglər harmoniyası, qohum-kontrast rənglər harmoniyası, kontrast rənglərin harmoniyası təqdim edilir. Müəllim tərəfindən verilmiş vaxt ərzində təqdim edilmiş rənglərdən istifadə edərək geyim eskizini layihələndirin.
- Hərəkətli rənglərdən istifadə edərək qrafik geyim eskizini qurun. Geyim eskizini ştrixləyin, rəngləyin və tamamlayın. Malbertlərə qoyaraq auditoriyada müzakirə edin.
- Podyumlarda təqdim olunan geyimlərin eskizini akvarel (sulu boya) ilə layihələndirin və təqdimat hazırlayın. Təqdimatı dərsdə nümayiş etdirin və müzakirə edin.
- Məşhur geyim brendlərinin yeni kolleksiyalarının eskizini layihələndirin. Geyim eskiz layihəsini quaş və sulu boya ilə rəngləyin, tamamlayın. Tamamlanmış layihələri auditoriyaya təqdim edin və müzakirə edin.
- Üç A3 formatında vərəqdə monotipiya texnikasıyla geyim eskizini layihələndirin. Tamamlanmış işləri vinillə örtülmüş planşet üzərinə yapışdırın. Planşetdə hazırlanmış layihəni auditoriyada təqdim edin və müzakirə edin.
- Dörd qrupa bölünün. Hər bir qrup eklektika texnikasıyla işlənmiş geyim eskizlərindən təqdimat hazırlasın. Təqdimatları dərsdə nümayiş etdirin və təhlil edin.
- Beş A4 formatında vərəqdə yaradıcı for-eskiz geyim eskizlərini layihələndirin. Tamamlanmış eskizləri vinillə örtülmüş planşetə yapışdırın və təqdimat hazırlayın. Layihəni dərsdə auditoriya qarşısında təqdim edin və müzakirələr aparın.