Modelin eskizinin hazırlanması

Asimmetriya kompozisiyanın vasitəsi olub burada hissələrin bərabərliyi və onların eyni cür yerləşməsi bir-birinə oxşayan hissələrin görmə tarazlığı ilə əvəzlənir.

Asimmetriya prinsipinə əsasən qurulmuş kostyumun kompozisiyası - daha mürəkkəbdir. Asimmetriya ifadəsini müxtəlif təzahürlərdə tapa bilər. Formasına və biçilməsinə görə geyim xüsusi baxımlılığa və orijinallığa malikdir, formaya və biçimə görə asimmetrikdir. Bu cür həll gənclər komplektləri üçün (məsələn, 2.1-ci şəkildə olduğu kimi), həmçinin üstünlüyün praktikliyə deyil, obrazlılığa və orijinallığa verildiyi ziyafət geyimləri üçün səciyyəvidir.

Şəkil2.1. Asimmetrik kostyumun eskizi

Kostyumda asimmetriya çox zaman formanın daxili hissələrə bölünməsi hesabına əldə olunur - üfüqi, şaquli və xüsusilə diaqonal. Bu effekti parçaların rəngi, şəkli və fakturası sayəsində gücləndirmək mümkündür (Şəkil 2.2).

Simmetrik formada asimmetrik başlanğıca cib, klapanlar, düymələr, yaxalıq, koketkalar və büzmə kimi funksional və dekorativ detalların eyni cür yerləşdirilməməsi hesabına nail olmaq mümkündür.