Modelin eskizinin hazırlanması

Tikiş məmulatlarının assortimentində məişət geyimləri aparıcı yer tutur, o, ən çox müxtəlifliyi ilə seçilir. Öz növbəsində istismar şəraitindən asılı olaraq, məişət geyimləri aşağıdakı alt siniflərə bölünür:

- Üst məmulatları - pencəklər, jaketlər, palto, plaşlar, gödəkcələr və ilin sərin vaxtında geyinmək üçün nəzərdə tutulan digər geyim növləri;
- Yüngül məmulatlar - paltarlar, köynəklər, yubkalar, şalvarlar və s., yəni isti vaxtlarında, ya da üst məmulatlarla geyilən geyim növləri;
- Alt məmulatlar - birbaşa bədənə geyilən geyim növləri, yəni alt paltarı, gecə köynəkləri, pijama və s. aiddir.
- Korset məmulatları - bədənə müəyyən parametrlər və forma verməyə kömək edən geyim növləri, bunlara büstqalterlər, incəlik verən korsetlər və s. aiddir;
- Baş geyimləri - aksessuarlar, yəni geyimə əlavə edilən tikiş məmulatlarının xüsusi növü aiddir.

Şəkil 2.13. İş geyimi - Stüardessa geyiminin eskizi

Predmet ümumiliyinə görə bütün geyimlər bu qruplara bölünür - palto geyimləri, paltar geyimləri, şalvar geyimləri və s.

Mövsümü əlamətlərə görə geyim bu növlərə bölünür - qış, demisezon, yay, mövsümdən kənar, yəni ilin fəsillərindən asılı olmayaraq geyilən geyimlər.

Təyinatı baxımından geyimi tiplərinə görə fərqləndirirlər - ziyafət geyimi, gündəlik, ev paltarı, idman, məişət geyimləri (məşq zamanı idmançıların xüsusi geyimi ilə qarışdırılmamalıdır).