Modelin eskizinin hazırlanması

- Böyük döş əzələsinin xəttindən göbəyə qədər olan nahiyə yenə də başın bir dəfə hündürlüyünə uyğundur.
- Göbəkdən keçirilən xətt ilə qasıq qövsündən keçirilən xətt arasındakı nahiyə başın bir dəfə hündürlüyünə bərabərdir.
- Gövdənin arxa tərəfdən frontal nisbətləri isə belə bölünür
- Kürək sümüklərinin yuxarı kənarından keçirilən xətt ilə kürək sümüklərinin aşağı nöqtələrindən keçirilən xətt arasındakı nahiyə başın bir dəfə hündürlüyünə bərabərdir.
- Kürək sümüklərinin aşağı nöqtələrindən qarnın xarici çəp əzələsinin orta səviyyəsindən keçirilən xəttə qədər uyğun olan məsafə (qeyd etmək lazımdır ki, bu xətt ön tərəfdən göbəkdən keçirilən xəttin səviyyəsinə uyğundur) yenə başın bir dəfə hündürlüyünə bərabərdir.
- Qarnın xarici çəp əzələsinin orta səviyyəsindən onurğanın axırına və ya büzdümə (qasıq qövsünün arxa hissəsi) qədər olan məsafə yenə də başın bir dəfə hündürlüyünə bərabərdir və büzdümdən böyük sağrı əzələlərinin aşağı kənarına qədər olan məsafə başın hündürlüyünün yarısını təşkil edir.